Jean Etxepare Bidegorri - Wikipedia

# Jean Etxepare Bidegorri

### Wikipedia(e)tik

Jean Etxepare Bidegorri ("medikua" deitua) (Mar Chiquita, Argentina, 1877ko urriaren 30 - Kanbo, Lapurdi, 1935eko urtarrilaren 9). Euskal idazlea. Gurasoak Nafarroa Beherekoak zituen arren Argentinara emigratu zuten eta bertan sortu zen Etxepare. Haurra zela bueltatu ziren. Larresoron egin zituen apaiz ikasketak, baina ez zuen erlijiorako joerarik erakutsi. Aitzitik medikuntza ikasketak Bordalen segitu eta autore modernoez zaletu zen, bereziki Haeckel eta Nietzsche.

Mediku bihurturik Euskal Herrira itzuli eta Eskualduna aldizkarian kolaboratu zuen. Bertan trebatu zen euskal idazle gisa, orotariko gaiak landuz: medikuntza auziak, zientzia dibulgazioa, euskara, politika, literatura, etab. Artikulu haietatik abiatuz bi liburu argitaratu zituen: Buruxkak (1910) eta Beribilez (1932). Garaiko euskal idazleengan ezohikoa zen izpiritu irekia erakutsi zuen eta horrek arazoak ekarri zizkion: Buruxkak liburuko bi artikulu zirela medio (bata amodio libreaz eta bestea eskola laikoaz) argitalpena hedatzeari utzi beharra izan zion. Nolanahi ere, Eskualtzaleen Biltzarreko buru izatera iritsi zen, eta euskara sustatzeko hainbat ekimen bultzatu zituen.

## [aldatu] Lanak

- Buruxkak (1910, Tours)
- Beribilez (1931)

## [aldatu] Kanpo loturak

- Jean Etxepare Bidegorri literaturaren zubitegian

"http://eu.wikipedia.org../../../j/e/a/Jean_Etxepare_Bidegorri_d3e1.html"(e)tik eskuratuta

Kategoriak: Euskal idazleak | Medikuak | 1877ko jaiotzak | Nafarroa Behereko idazleak

##### Views

- Artikulua
- Eztabaida
- Oraingo berrikuspena

##### Bilatu